Sunt tensiuni în Coaliție pe lista pentru alegerile europarlamentare. Planurile au fost date peste cap, după ce Ramona Chiriac, femeia independentă propusă de PSD și PNL să deschidă lista, s-a retras.
Șefa Reprezentanței Comisiei Europene în România a explicat că s-a retras din motive personale.
Femeia independenta care urma sa deschidă lista pentru europarlamentare a ieșit din calcule pentru Bruxelles, în timp ce PNL se află în ședința de BPN.
Liderii PNL s-au arătat surprinși de decizia acesteia luată într-o ședință cu social democrații.
Oficial Ramona Chiriac a invocat motive personale pentru care nu se mai află pe lista pentru Bruxelles.
Surse politice spun că aceasta ar fi cerut un post de comisar european, să fie independentă politic, fără să fie membru PSD.
PSD nu a fost de acord ca aceasta să obțină o funcție de comisar fără apartenență politică.
Așa ca au rămas cei din PNL și PSD fără candidatul care deschidea lista.
Acum coaliția trebuie să decidă dacă lista va fi deschisa de Mihai Tudose sau Rareș Bogdan, care erau numărul 2 și 3 pe lista pentru Bruxelles.
În acest moment lista pentru PE arata în felul următor:
1. Mihai Tudose
2. Rareș Bogdan
3. Gabriela Firea
4. Dan Motreanu
5. Claudiu Manda
6. Daniel Buda
7. Victor Negrescu
8. Adina Vălean
9. Vasile Dîncu
10. Maria Grapini
11. Gheorghe Cârciu
12. Siegfried Mureşan
13. Dragoș Benea
14. Mircea Hava
15. Dan Nica
16. Gheorghe Falcă
17. Ștefan Mișoiu
18. Virgil Popescu
19. Roxana Mînzatu
20. Alexandru Muraru
21. Andi Cristea
22. Mara Mares.